armvectores/hy_wikipedia_2023 huggingface dataset:
(3467) Բարնհամ

(3467) Բարնհամ (անգլ.՝ Bernheim), աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 26-ին Նորման Թոմասի կողմից Անդերսոն Մեսայում։
Միջին հեռավորությունը Արեգակից կազմում է 2,409188 ա. մ., առավելագույնը մոտենում է 2,0502 ա. մ. հեռավորության վրա և հեռանում 2,7682 ա. մ.։ Արեգակի շուրջ մեկ ամբողջական պտույտ է կատարում 1365,85 երկրային օրվա ընթացքում, իր ուղեծրով շարժվելով միջինում 0,263571 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,11° անկյուն։
Բերնհեյմ աստերոիդը պատկանում է Նիսայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12-0,21 էքսցենտրիսիտետ և ուղեծրի թեքում՝ 1,1-4,3° միջակայքում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3467) Բարնհամ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թխված Ալյասկա

«Թխված Ալյասկա» (անգլ.՝ Baked Alaska), աղանդեր, պաղպաղակ բիսկվիթային հիմքի վրա՝ ծածկված հարած ձվի սպիտակուցով. այն կարմրացնում են ջեռոցում։


== Ծագում ==
Ըստ տարածված վարկածի՝ «թխված Ալյասկա» անվանումը հորինել է Նյու Յորքի Delmonico’s ռեստորանի խոհարար Չարլզ Ռանհոֆերը 1867 թվականին՝ ի պատիվ Ռուսական կայսրությունից Ալյասկայի գնման։ Վարկածը չի հաստատվում հավաստի տվյալներով, և ինքը՝ Ռանհոֆերը, 1894 թվականին անվանել է ուտեստը «Ալյասկա, Ֆլորիդա», հավանաբար, նկատի ունենալով սառը և տաք բաղադրիչների միջև հակադրությունը։ Այլ տեղեկությունների համաձայն՝ աղանդերը հորինել են չինացի խոհարարները, որոնք Փարիզում 1860 թվականին ֆրանսիացի խոհարարների հետ կիսվել են պաղպաղակի թխման գաղտնիքներով։ Ֆրանսիայում աղանդերը մատուցվում է «նորվեգական ձվածեղ» (ֆր.՝ omelette à la norvégienne) անվանումով։


== Պատրաստում ==
Պաղպաղակը տարածում են բիսկվիթի շերտի վրա, տալիս են հարկավոր ձևը և սառեցնում։ Սեղանին մատուցելուց առաջ, ամբողջությամբ ծածկում են շաքարով հարած ձվի սպիտակուցի խիտ փրփուրով և արագ թխում ուժեղ տաքացված ջեռոցում, որպեսզի սպիտակուցը թեթևակի կարմրի։ Աղանդերը անմիջապես մատուցվում են սեղանին, քանի դեռ բեզեն տաք է, իսկ պաղպաղակը չի հալվել։ Բեզեն արդյունավետ ջերմամեկուսիչ է, որը պաղպաղակը պահպանում է ջեռոցի տաքությունից։
Ռանհորֆ քաղաքի Delmonico’s ռեստորանում մատուցված տորթի բաղադրատոմսը պարունակում էր բանանի պաղպաղակ և պնդուկի բիսկվիթ։ Տարբեր բաղադրատոմսերում օգտագործում են տարբեր տեսակի պաղպաղակներ և տարբեր տեսակի բիսկվիթներ։ Երբեմն պաղպաղակը տեղադրվում է կեքսի, սուրբծննդյան պուդինգի, կոճապղպեղով անուշահացի վերին շերտի վրա։ Աղանդերի չինական տարբերակը պատրաստվում է վանիլային և կոճապղպեղի պաղպաղակից։ Հայտնի շոու-տարբերակում «Թխված Ալյասկայի» վրա, որը կոչվում է «Ալյասկայի ռումբ», լցնում են ռոմ և մատուցելուց առաջ ֆլամբացնում։ «Թխված Ալյասկայի» պատրաստման համար 1974 թվականին Ժակլին Դիազը պատրաստել է բիսկվիթների թխման համար նախատեսված կաղապար, որի մեջ հարմար է լցնել պաղպաղակը։

		
		
		


== Ծանոթագրություններ ==
Չերվոնի Բոր

Չերվոնի Բոր (ուկրաիներեն՝ Червоний Бір), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Չերվոնի Բոր գյուղում բնակվում էր 15 մարդ։ Բնակավայրը զբաղեցնում է 0,199 կմ² տարածք։ Բնակչության խտությունը կազմում էր 75,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սաննիկի (այլ կիրառումներ)

Սաննիկի, կարող է վերաբերել՝

Սաննիկի - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Սաննիկի - գյուղ Ռուսաստանի Սմոլենսկի մարզի Սմոլենսկի շրջանի կազմում։
Գորկի (գյուղ, Պուտիվիլի շրջան)

Անվան այլ կիրառումների համար տե՛ս՝ Գորկի (այլ կիրառումներ)Գորկի (ուկրաիներեն՝ Гірки), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Գորկի գյուղում բնակվում էր 142 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիսկվիտնոե

Բիսկվիտնոե (ուկրաիներեն՝ Бісквітне), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1937 թվականին։
2001 թվականի տվյալներով Բիսկվիտնոե գյուղում բնակվում էր 161 մարդ։ Բնակավայրը զբաղեցնում է 0,13 կմ² տարածք։ Բնակչության խտությունը կազմում էր 1238,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արևոտ օր։ Գարուն

«Արևոտ օր։ Գարու» (ռուս.՝ Солнечный день. Весна), ռուս նկարիչ Իսահակ Լևիտանի նկարը, որը հեղինակը վրձնել է 1876—1877 թվականներին։ Կտավը գտնվում է մասնավոր հավաքածուի մեջ։ Չափերն են՝ 53×40,7 սմ։ Սա հեղինակի առաջին աշխատանքներից մեկն է։


== Պատմություն ==
Երբ Լևիտանը նկարում էր այս կտավը, նա ընդամենը 16—17 տարեկան էր։ Հեղինակը սովորում էր Մոսկվայի գեղարվեստի, քանդակագործության և ճարտարապետության դպրոցում։ Այստեղ նրան գեղանկարչություն էր դասավանդում հայտնի նկարիչ-բնանկարիչ Ալեքսեյ Սավրասովը: Արվեստագետ Բլադիմիր Պետրովը գրում է.


== Նկարագիր ==
Նկարն իրենից ներկայացնում է գեղջկական բնանկար երկու փայտաշեն տնակներով, որոնք շրջապատված են կեչիներով և այլ ծառերով։ Խոտերի վրա, ծառերի տակ զբոսնում և քչփորում են հավերը։


== Ծանոթագրություններ ==


== Արտաքին հղումներ ==
Արևոտ օր։ Գարուն
Մոնտեներո Սաբինո

Մոնտեներո Սաբինո (իտալերեն՝ Montenero Sabino), կոմունա Իտալիայում, գտնվում է Լացիո շրջանում՝ Ռիետի պրովինցիայում։
Բնակչությունը կազմում է 316 մարդ (2008 թվականին), խտությունը կազմում է 14 մարդ/կմ²։ Տարածքը կազմում է 23 կմ²։ Փոստային ինդեքս՝ 2042։ Հեռախոսսյին կոդ՝ 0765։
Քաղաքի հովանավոր սուրբը Սուրբ Անդրեան է (Sant’Andrea)։
Կոմունա Իտալիայում, գտնվում է Լացիո շրջանում՝ Ռիետի պրովինցիայում։ Բնակությունը կազմում է 1615 մարդ (2008 թվականին), խտությունը կազմում է 59 մարդ/կմ²։ Տարածքը կազմում է 27 կմ²։ Փոստային ինդեքս՝ 2040։ Հեռախոսսյին կոդ՝ 0765։
Քաղաքի հովանավոր սուրբը Սուրբ Կատալդոն է (san Cataldo)։


== Ժողովրդագրություն ==


== Արտաքին հղումներ ==
Բնակավայրի պաշտոնական կայք(իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Montenero Sabino auf www.sabina.it (italienisch)
Montenero Sabino auf www.comuni-italiani.it (italienisch)
Հիպերպիրոն

Հիպերպիրոն (հուն․՝ νόμισμα ὑπέρπυρον), բյուզանդական ոսկե մետաղադրամ, որն օգտագործվում էր ուշ միջնադարում։ Այն փոխարինեց սոլիդուսին։


== Պատմություն ==

Բյուզանդական կայսրության ավանդական ոսկե մետաղադրամը սոլիդուսն էր կամ նոմիսման։ Վերջինիս քաշը 24 կարատ էր և այն գոյատևեց գրեթե 7 դար։ Սակայն 1030-ական թվականներից սկսած սլոիդուսը գնալով արժեզրկվում էր, իսկ 1080-ական թվականներին ռազմական պարտությունների և քաղաքացիական պատերազմների հետևանքով, դրանում ոսկու պարունակությունը համարյա հավասար էր զրոյի։ Այդ իսկ պատճառով 1092 թվականին Ալեքսիոս Ա Կոմնենոս կայսրը (1081–1118 թթ.) վերափոխեց բյուզանդական մետղադրամներն ու մտցրեց լրիվ նորը՝ հիպերպիրոնը (նշաանկում է "գեր զարգացած")։ Այն ուներ նույն քաշը ինչ որ սոլիդուսը (4.45 գրամ), սակայն պարունակում էր ավելի քիչ քանակությամբ ոսկի (20.5 կարատ 24-ի փոխարեն)։


== Ծանոթագրություններ ==


== Գրականություն ==
Grierson Philip (1999)։ Byzantine Coinage։ Washington, DC: Dumbarton Oaks։ ISBN 978-0-88402-274-9։ Արխիվացված է օրիգինալից 2013-12-14-ին։ Վերցված է 2015-08-28 
Kazhdan Alexander, ed. (1991)։ The Oxford Dictionary of Byzantium։ New York and Oxford: Oxford University Press։ ISBN 978-0-19-504652-6
Զելենչուկսկայայի շրջան

Զելենչուկսկայայի շրջան (ռուս.՝ Зеленчукский район), մունիցիպալ շրջան Ռուսաստանի Դաշնության Կարաչայ-Չերքեզական Հանրապետությունում։
Ստեղծվել է 1922 թվականին։ Վարչական կենտրոնը՝ Զելենչուկսկայա։


== Աշխարհագրություն ==
Շրջանի տարածքի մակերեսը կազմում է 2931 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 51780 մարդ։ Բնակչության խտությունը կազմում էր 17,67 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Իշխան (անձնանուն)

Անվան այլ կիրառումների համար տե՛ս՝ Իշխան (այլ կիրառումներ)Իշխան, հայկական արական անուն։ Առաջացել է հայերեն իշխան բառից։ Համազոր անձնանուններն են հայերեն՝ Թագվոր, Արքա, արաբերեն՝ Մելիք, պարսկերեն՝ Խոսրով, հունարեն՝ Վասիլ։ Սկսել է գործածվել 9-րդ դարից։ Փաղաքշական ձևերն են Իշխանիկ և Իշխանակ։ Մեկ անգամ գործածվել է որպես իգական անուն։


== Գործածություններ ==
Իշխանակ, որդի Գրիգոր պատրիկ Բագրատունու, քեռորդի Աշոտ իշխան Արծրունու, ում հետ միասին՝ Նկան բերդի գրավումից հետո, Բուղայի ձեռքով գերի քշվեց Բաղդադ։ Մաղրիպցոց արշավանքի ժամանակ մեծ քաջություններ գործեց և որպես պարգև՝ գերությունից արձակվելով՝ 858 թվականին վերադարձավ Վասպուրական։
Իշխան-Սևադա, որդի Գրիգորի և թոռն Սահակ-Սևադայի, ով Աշոտ Բ Երկաթի (915-930) աներն էր։
Իշխանիկ, աղվան իշխան, Ատրներսեհ Բ թագավորի որդին էր և Համամ թագավորի թոռը (դստեր որդին)։ Գազիկ կաթողիկոսի հետ միացած ապստամբել էր Հայոց կաթողիկոսի դեմ։
Իշխանիկ, հայ թագավոր Կախեթի (10-րդ դար)։
Իշխան, կրտսեր որդի Խուլ Խաչիկ իշխանի Վասպուրականի, ով 1041 թվականին սպանվեց թուրքերի դեմ պատերազմում։
Իշխան, Արջքթոնք ցեղից, ուզելով խլել Ուռհայի դքսությունը, Սմբատին մատնեց Փիլառտոսի ձեռքը, սակայն 1083 թվականին սպանվեց վերջինիս ձեռքով։
Իշխան, որի որդին է Հասան, թոռը Գրիգոր և վերջինիս թոռն էլ Ամիր-Հասան։ Գրիգորը 1201 թվականին մի գյուղ է նվիրել Հոռոմոսի վանքին։
Իշխան, տիկին, ստացող ձեռագրի 1222 թվականից հետո։
Իշխան, որդի քրդի, հևջուբ Գրիգորի հետ միասին օրենք են սահմանել, որ Հոռոմոսի վանքում կաշառքով վանահայր չդրվի։ Օրենքն արձանագրել են Հոռոմոսի վանքում 1228 թվականին և անեծքներով հաստատել։ Նույն անձինքն արգելք են դրել նաև վանքում աղանձ աղալու դեմ։
Իշխան, ում կինն է Խուրիշահը։ Իշխանը Թեզանո շամբը նվիրել է Խեդենիկին, վերջինս էլ՝ 1245 թվականին Հոռոմոսի վանքին։
Իշխան, հոգևոր հայր Կիվրիոնի, ով 1311 թվականին ընդօրինակեց Շնորհալու «Մեկնութիւն բարձրացուցէքի»։


== Ծանոթագրություններ ==
Valerie (երգ)

«Valerie», բրիտանական The Zutons ռոք խմբի երկրորդ ստուդիական ալբոմի երգ (Tired of Hanging Around (2006))։ 2006 թվականի հունիսի 19-ին այն թողարկվեց Մեծ Բրիտանիայում և դարձավ օրերի լավագույն հիթը, հայտնվեց բրիտանական չարթերում։ Տեսահոլովակի ռեժիսորն է Սքոթ Լիոնը։


== Ստեղծագործությունների ցանկ ==


=== CD 1 ===
«Valerie»
«April Fool»


=== CD 2 ===
«Valerie»
«I Will Be Your Pockets»
«In the City»
«Valerie» (Video)


=== 7" single ===
«Valerie»
«Get Up and Dance»


== Չարթեր ==


== Էմի Ուայնհաուսի և Մարկ Ռոնսոնի տարբերակը ==
Բրիտանացի երաժիշտներ Էմի Ուայնհաուսը և Մարկ Ռոնսոնը գրեցին «Valerie» երգի քավր տարբերակը։ 2007 թվականի հոկտեմբերի 15-ին այն թողաարկվեց և բրիտանական չարթերում զբաղեցրեց 2-րդ տեղը։ Երգը դարձավ «27 հարսանիք» ֆիլմի սաունդրեքը։ Rolling Stone ամսագիրը այն համարել է Էմի Ուայնհաուսի լավագույն երգը Back to Black-ից հետո։


=== Ստեղծագործությունների ցանկ ===
«Valerie»
«Valerie» (Baby J Remix)
«Valerie» (The Count & Sinden Remix)
«California» (Live from Wireless Festival)


=== Չարթեր ===


== Ծանոթագրություններ ==


== Արտաքին հղումներ ==
Բոսնիա և Հերցեգովինայի Դաշնության կանտոններ

Բոսնիա և Հերցեգովինայի Դաշնությունը բաժանված է 10 կանտոնների (բոս․՝ kantoni):
Դաշնության խորվաթական բնակչությունը բաչ օգտագործում է ժուպանի (խորվ.՝ županije) բառը, սակայն Բոսնիա և Հերցեգովինայի Դաշնության սահմանադրության խորվաթերեն տեքստում օգտագործվում է միայն «kantoni» բառը։
Կանտոն 10-ը բնիկները անվանում են Հերցեբոսանսկի ժուպանի (խորվ.՝ Hercegbosanska županija), սակայն այդ անվանումը Բոսնիա և Հերցեգովինայի Սահմանադրական դատարանը ճանաչել է սահմանդրությանը հակասող, քանի որ այն հղումներ է պարունակում դեպի Բոսնիական պատերազմի ժամանակ գոյություն ունեցող Խորվաթական Գերցեգ-Բոսնե հանրապետությանը։


== Կանտոնների ցանկ ==


== Ծանոթագրություններ ==
Կուսածաղիկ բարձր

Կուսածաղիկ բարձր (լատ.՝ Vinea major), շնամեռուկազգիների ընտանիքի, կուսածաղիկ ցեղի բույս։ 


== Նկարագրություն ==
Մշտադալար կիսաթուփ է, սողացող և ուղղաձիգ ցողուններով։ Սողացող ցողունները շփվելով հողի հետ՝ հանգույցներում արմատակալում են և պտուղներ չեն կազմավորում։ Ծաղկակիր ցողուններն ուղղաձիգ են, հասնում են 30-45 սմ երկարության։ Մշակության մեջ դրանց բարձրությունը կազմում է 60-80 սմ։ Նախորդ տեսակի հետ համեմատած տերևները խոշոր են, 5-8 սմ երկարությամբ և 2-5 սմ լայնությամբ, թարթիչաեզր։ Տերևակոթուններն ունեն 8-12 մմ երկարություն։ Ծաղիկները վառ կապտավուն են, 3-3.5, երբեմն՝ 5 սմ տրամագծով, 3-5 սմ երկարությամբ ծաղկակոթուններով։ Ծաղկում է մարտ-ապրիլ ամիսներին։


== Տարածվածություն ==
Բնական պայմաններում հանդիպում է Արևմտյան Անդրկովկասում, Փոքր Ասիայում, Արևմտյան Եվրոպայում (բացի Սկանդինավիայից)։ Սանկտ Պետերբուրգի լայնություններում խիստ ձմեռների դեպքում ցրտահարվում է։ Հայաստանում մշակվել է Երևանի բուսաբանական այգում (ներկայումս ոչնչացել է)։


== Կիրառություն ==
Էկոլոգիական խումբը՝ VI: Մշակության հավանական շրջանները՝ 3ա, 9-12, 18-20, 22-25, 28, 30-32։


== Պատկերասրահ ==

		
		


== Ծանոթագրություններ ==
Մամե

Մամե, հայկական իգական անուն։ Առաջացել է հայերեն մամ՝ «տատ կամ մայր» բառից։


== Գործածություններ ==
Մամե, բարեպաշտ կին, դուստր Ղուպաթի և Գուլհանի, ով Աստվածատուր գրչին գրել տվեց մի Ավետարան և 1498 թվականին նվիրեց Եղեգյաց անապատի Ամենափրկիչ եկեղեցուն։


== Ծանոթագրություններ ==
Ջոեն Բոտա (երգիչ)

Ջոեն Բոտա (աֆրիկաանս՝ Johan Botha օգոստոսի 19,1965, Ռուստենբուրգ, ՀԱՀ - սեպտեմբերի 8, 2016), հարավաֆրիկյան օպերային երգիչ, տենոր։


== Կենսագրություն ==
Բոտան ծնվել է Հարավային Աֆրիկայի Ռուստենբուրգ քաղաքում։ Առաջնելույթը կատարել է 1989 թվականին քաղաքի Ռուտեպուրտ (անգլ.՝ Roodepoort) թատրոնում։ Համաշխարհային հռչակ է ստացել Բաստիլի օպերայում 1993 թվականին Պուչինիի «Մադամ Բատերֆլայ» ներկայացումում Պինկերտոնի դերով։ Այդ ժամանակվանից նա ելույթ է ունեցել աշխարհի առաջատար օպերային բեմերում, ինչպիսին են՝ Մետրոպոլիտեն օպերան, Վիեննայի պետական օպերան, Ավստրալիայի օպերային թատրոնը, Լոնդոնի թագավորական օպերային թատրոնը, Լա Սկալան և Զալցբուրգի փառատոնը։
2003 թվականին Վիեննայի պետական օպերան Ջոեն Բոտային շնորհել է Օպերային երգիչների պատվավոր կոչում։
Մահվան պահին ապրել է Վիեննայում՝ կնոջ և երկու որդիների հետ։ Մահացել է քաղցկեղից 2016 թվականի օգոստոսի 8-ին։


== Ձայնագրություններ ==
Ջոեն Բոտան հարավաֆրիկյան ամենաշատ ձայնագրված օպերային երգիչն է։ Ձայնագրվել է  Oehms Classics, Arte Nova Classics, BBC Music Magazine ձայնագրող ընկերություններում։

Albert: Tiefland onder Bertrand de Billy (2006) Oehms OC 312
Dvorak: Stabat Mater (2001)
Charles Koechlin: The Jungle Book (1994)
The Puccini Experience (1995)
Mahler Simfonie 8 onnder Boulez en De Billy
Puccini: Turandot onder Gergiev (DVD)
Richard Strauss: Daphne onder Bychkov
Richard Strauss: Elektra onder Barenboim
Richard Strauss: Friedenstag onder Sinopoli
Richard Strauss: Taillefer
Verdi: Aida onder Gatti (DVD)
Verdi: Requiem onder Sinopoli
Wagner: Lohengrin onder Bychkov
Wagner: Die Meistersinger von Nurnberg onder Thielemann (DVD)
Wagner: Tristan und Isolde onder Barenboim
Wagner: Die Duette uit Tristan under Isolde onder De Billy
Wagner: Die Walkure onder Thielemann (CD en DVD)
Ioan Holender Afskeidskonset (Gala van Weense Staatsopera) (DVD)
Italiaanse Arias (2001)
Wagner Tenoor Arias
Weense Staatsopera Gala (DVD)


== Ծանոթագրություններ ==
Սվատովո (այլ կիրառումներ)

Սվատովո, կարող է վերաբերել՝

Սվատովո - գյուղ, Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում
Սվատովո - քաղաք, Ուկրաինայի Լուգանսկի մարզի Սվատովոյի շրջանում
Իլե (այլ կիրառումներ)

Իլե, կարող է վերաբերել՝

Իլե - գյուղ Օսմանյան կայսրությունում, Տրապիզոնի վիլայեթի Աքչեաբադի գավառում
Իլե - գյուղ Էստոնիայի Յարվամաա նահանգի Կառեդա շրջանում
Յաանովյան եկեղեցի

Յաանովյան եկեղեցի (էստ․՝ Narva Jaani kirik), չպահպանված պաշտամունքային կառույց Նարվայում։ Եղել է քաղաքի խորհրդանիշներից մեկը 7-րդ դարի կեսերից մինչև 20-րդ դարի կեսերը։
Գտնվել է քաղաքի պատմական մասում՝ Վիրու փողոց, 18 հասցեում։


== Պատմություն ==
Եկեղեցու շենքը 1641-1652 թվականներին շվեդական համայնքի համար կառուցել են տեղացի վարպետներ Էլիաս Մուրը և Հանս Սքիները, իսկ 1644 թվականից շինարարությանը մանսակցել են նաև Զաքարիա Հոֆմանը և Մաթիաս Դաուսը։ 1659 թվականին խոշոր քաղաքային հրդեհի պատճառով եկեղեցին զրկվել է տանիքից և զանգակատնից և վերականգնվել մոտ երեք տարի։ 1690 թվականին վերակառուցվել է ներսից և դրսից։ 1691 թվականին եկեղեցուն կից բացվել է անկելանոց տարեց ծխականների համար։
1704 թվականին ռուս կայսր Պետրոս I-ը գրավել է Նարվան։ Եկեղեցում տեղադրվել է իկոնոստաս և այն վերածվել է ռուս ուղղափառ եկեղեցու տաճարի՝ կոչվելով Ալեքսանդր Նևսկու անունով։ Որպես ուղղափառ եկեղեցի գործել է մինչև 1708 թվականի հունիսի 29-ին Փրչի Պայծառակերպության տաճարի օծումը և փակվել։ Պատարագներ այնտեղ անցկացվել են միայն Ս. իշխան Ալեքսանդր Նևսկու օրը։ 1708 թվականին քաղաքից արտաքսված գերմանացիներին ժամանակի ընթացքում (1718 թվականին) թույլատրվել է վերադառնալ նախկին բնակության վայր։
1733 թվականին Աննա Յոհանովնայի գահակալությունից հետո շենքը հանձնվել է գերմանական համայնքին՝ նրանից վերցրած Դյոմսկի տաճարի փոխարեն։ Վերանորոգումից հետո քահանա Կասպար Մաթիաս Ռոդդենն այն օծել է 1734 թվականին Սուրբ Հովհաննես Մկրտչի անունով (Սուրբ Հովհաննեսի եկեղեցի)։ Եկեղեցին բազմիցս այրվել է (1747 և 1774 թվականներին), բազմիցս վերականգնվել է (1789 և 1849-1850 թվականներին), վնասվել հրետանային գնդակոծություններից Էստոնիայի անկախության պատերազմի ժամանակ (1919)։
Եկեղեցու շենքը քանդվել է 1944 թվականին՝ ռազմական գործողությունների ընթացքում։ 1950-ական թվականներին քանդվել են նաև նրա ավերակները։


== Ծանոթագրություններ ==


== Գրականություն ==
Vt H. J. Hansen, Geschichte der Stadt Narva, 1858.


== Արտաքին հղումներ ==
Bidrag till kännedom om Evangelisk-lutherska församlingarne i Ingermanlands stift, 1865, 127—128
Կորի (այլ կիրառումներ)

Կորի, կարող է վերաբերել՝

Կորի - կոմունա Իտալիայում, գտնվում է Լացիո շրջանում՝ Լատինա պրովինցիայում։
Կորի - գավառ Մեծ Հայքի Տուրուբերան նահանգում։
Կորի - գյուղ Արևմտյան Հայաստանում, Դիարբեքիրի վիլայեթի Սևերեկի գավառակում։
Կորի - գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։ Գտնվում էր Բոհտան գետի աջ վտակի աջ ափին, Ֆարկին գյուղաքաղաքից 12-13 կմ հարավ-արևելք՝ սարավանդին։
Կորի - գյուղ Ելիզավետպոլի նահանգի Զանգեզուրի գավառում։ Գտնվում էր Գորիսի շրջանում։
Ռազմական հեղաշրջում

Ռազմական հեղաշրջում (հաճախ նաև՝ Պուտչ), պետության ղեկավարի, կառավարության բռնի փոփոխություն, որին որոշիչ մասնակցություն են ունեցել զինված ուժերը։ Որպես կանոն, ռազմական հեղաշրջումից հետո իշխանության է գալիս զինվորական կառավարությունը։ Այդպիսի կառավարություններն առավել հաճախ բնորոշվում են «խունտա» բառով, որը իսպաներեն «junta» բառից թարգմանաբար նշանակում է միավորում։ Իսպանախոս երկրներում ռազմական հեղաշրջումն անվանվում է «պռոնունսիամենտո»։
Մասնագիտական գրականության մեջ ռազմական հեղաշրջումը իր բնույթով և ձևակերպումներով էապես տարբերվում է պետական, պալատական հեղաշրջումներից, հեղափոխությունից և հակահեղափոխությունից, ինչպես նաև զինված ապստամբությունից և խռովությունից։


== Տես նաև ==
Հեղափոխություն
Հակահեղափոխություն
Պետական հեղաշրջում
Պալատական հեղաշրջում
Զինված ապստամբություն
Խռովություն


== Ծանոթագրություններ ==
Պարույր Սևակի հուշապատ

Պարույր Սևակի հուշապատ, գտնվում է Երևանի Էրեբունի համայնքում, Էրեբունի թանգարանի հարևանությամբ գործող Պարույր Սևակի անվան թիվ 123 հիմնական դպրոցի պատի խորշում։ Տեղադրվել է 1978 թվականին։ Ընդգրկված է Երևանի Էրեբունի վարչական շրջանի պատմության և մշակույթի անշարժ հուշարձանների ցանկում։


== Հեղինակներ ==
Քանդակագործ՝ Արա Շիրազ
Ճարտարապետ՝ Ջիմ Թորոսյան


== Տվյալներ ==
Հուշարձանը կառուցված է բրոնզից և բազալտից, բարձրությունը՝ 2 մետր։


== Պատմություն ==
Հուշարձանի աջ և ձախ կողմերում շենքի պատին փորագրված են քառյակներ Պարույր Սևակի բանաստեղծություններից.

իսկ պատվանդանի ներքևի մասում հետևյալ տողերն են.

։


== Պատկերասրահ ==

		
		
		
		
		
		
		
		
		


== Ծանոթագրություններ ==
Յաղլիդերե

Յաղլիդերե, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Թաթլու (այլ կիրառումներ)

Թաթլու եզրը կարող է վերաբերել.

Թաթլու, քաղաք ներկայիս Ադրբեջանական Հանրապետության Աղստևի շրջանում։
Թաթլու, քաղաք ներկայիս Ադրբեջանական Հանրապետության Շամուխի շրջանում։
Թաթլու, գյուղ Ուզբեկստանի Սամարղանդի վիլայաթում
«Ի՞նչ կոչել այս սերը» հեռուստասերիալի սերիաների ցանկ

Ստորև ներկայացված է հնդկական Star Plus հեռուստաալիքով հեռարձակվող «Ի՞նչ կոչել այս սերը» հեռուստասերիալի (դևանագարի՝ इस प्यार को क्या नाम दूं, անգլ.՝ «What Name Should I Give to This Love?») սերիաների ցանկը։


== Ակնարկ ==
Սերիալը հեռարձակվում էր 2011 թվականի հունիսի 6-ից 2012 թվականի նոյեմբերի 30-ը, ընդ որում երեք տարի անց՝ 2015 թվականի նոյեմբերի 24-ին, սերիալն ութ եզրափակիչ սերիաներով վերադարձավ «Hotstar» հեռուստաալիք։ Համացանցային սերիաները դուրս եկան «Hotstar Originals» ապրանքանիշի ներքո, որպես պրոդյուսեր հանդես եկավ «Entertainment Mafia»-ն։


== Ծանոթագրություններ ==
Տատարսկոե Մակլակովո

Տատարսկոե Մակլակովո (ռուս.՝ Татарское Маклаково), գյուղ Ռուսաստանի Նիժնի Նովգորոդի մարզի Սպասսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Այծեղջյուր

Այծեղջյուր, կենդանակերպի համաստեղություն։ Նրա սիմվոլն է  (Յունիկոդ #2651)։ Այծեղջյուրը 2-րդ դարում Պտղամեոսի նշած 48 համաստեղություններից է եղել, և ժամանակակից 88 համաստեղություններից է համարվում։ Այս նշանը համապատասխանում է խավարման 270°-300°, հաշված գարնանային հասարակածից։ Արևմտյան աստղագուշակով հաշվում են՝ արևը գտնվում է այդ նշանի տակ դեկտեմբերի 22-ից մինչև հունվարի 20-ը, իսկ վեդայականով՝ հունվարի 15-ից մինչև փետրվարի 14-ը։


== Դիցաբանություն ==
Հին հունական դիցաբանությունում այծեղջյուրը նույնացնում էին Ամաֆլեայի այծի հետ, որը կաթով կերակրել է մանկիկ Զևսին Կրետե կղզում։ Ի երախտագիտություն Զևսի համաստեղությունում վերափողվեց որպես բուժքույր։ Կա մեկ այլ վարկած ևս, անալոգային դիցաբանությունում այծեղջյուրը համարվում էր Պանի անտառի և որսի աստված, Դիոնեսի ուղեկիցը՝ ծնված այծի նման ոտքերով, մորուքով և կոտոշներով։ Պանը աստվածներին օգնել է մարտերում, մասնավորապես Զևսին՝ տիտանների դեմ պայքարին։ Աստծո օգնությունը վերածվել է համաստեղությունում։
Այծեղջյուրում է գտնվում M-30 գնդային աստղաբույլը։
Դամյեն Աբադ

Դամյեն Աբադ (ֆր.՝ Damien Abad, ապրիլի 5, 1980(1980-04-05), Նիմ), ֆրանսիացի քաղաքագետ և Ֆրանսիայի Ազգային ժողովի (2019 թվականից), «Հանրապետականները» կուսակցության ֆրակցիայի առաջնորդը։   


== Կենսագրություն ==
Ծնվել է 1980 թվականի ապրիլի 5–ին Նիմում և ավարտել է Քաղաքական հետախուզությունների ինստիտուտը (Բորդո)։ 2008 թվականին ընտրվել է Վովերի Գար դեպարտամենտի մունիցիպալ խորհուրդի անդամ, իսկ 2009 թվականին ընտրվել է որպես Եվրոպական խորհրդարանի պատգամավոր և նաև Օվերն-Ռոն-Ալպերի ռեգիոնալ խորհուրդի պատգամավոր։ 2012 թվականին ընտրվել է Ժողովրդական շարժման միության անդամ, իսկ 2015 թվականին եղել է Էն դեպարտամենտի խորհրդի անդամ և 2017 թվականին դարձել է դրա նախագահը։      
2019 թվականի նոյեմբերի 6-ին 64 պատգամավորների ձայնների շնորհիվ ընտրվել է Ֆրանսիայի Ազգային ժողովի «Հանրապետականները» կուսակցության ֆրակցիայի նոր առաջնորդը (նրա մրցակիցը՝ Օլիվյե Մառլեյինն է, որին աջակցել է 37 մարդ)։


== Բռնաբարության մեղադրանքներ ==
Ըստ Mediapart-ի կողմից 2022 թվականի մայիսի 21-ին հրապարակված հետաքննության՝ նախարարին մեղադրում են միմյանց հետ կապ չունեցող երկու կանայք բռնաբարության համար, որոնք, նրանց կարծիքով, տեղի են ունեցել 2010 և 2011 թվականներին։ Մայիսի 16-ին զեկույց է ուղարկվել ղեկավարներին։ Երկու կուսակցությունները՝ Les Républicains և Renaissance, քաղաքականությունում սեքսիստական ​​և սեռական բռնության աստղադիտարանի կողմից։ Վարչապետ Էլիզաբեթ Բորնը վստահեցնում է, որ զեկույցի առկայությունը հայտնաբերել է Mediapart-ի հոդվածում։ Մայիսի 20-ին Քրիստոֆ Կաստաները հերքեց, որ ստացել է զեկույցը[42]: Փարիզի դատախազությունը հաստատում է նույն բողոքողի կողմից ներկայացված երկու բողոքների առկայությունը, որոնք մերժվել են 2012 և 2017 թվականներին[43]։
Mediapart-ի կողմից հրապարակված նամակում նախարարը հերքում է այս մեղադրանքները և «խստորեն հաստատում է, որ սեռական հարաբերությունները, որ կարողացել է ունենալ, միշտ հիմնված են եղել փոխհամաձայնության սկզբունքի վրա»[44],[45]. 46]։ Նա պնդում է, որ իր հաշմանդամությունը անհնարին է դարձնում մի շարք արարքներ, որոնց համար իրեն մեղադրում են[46],[43], ենթադրյալ տուժողները իրենց հերթին պնդում են, որ նա օգտագործում է իր հաշմանդամությունը՝ իրենց մեղավոր զգալու համար[4]։


== Ծանոթագրություններ ==


== Արտաքին հղումներ ==
«M. Damien Abad» (ֆրանսերեն)։ Ֆրանսիայի Ազգային ժողով։ Վերցված է 2020-07-02
Աստերոիդների ցանկ (180101-180200)

Աստերոիդների ցանկ (180001-180100)  • Աստերոիդների ցանկ  • Աստերոիդների ցանկ (180201-180300)
 Աստերոիդների ցանկ (180001-180100)  • Աստերոիդների ցանկ  • Աստերոիդների ցանկ (180201-180300)
Twice-ի սկավառակագրություն

Հարավկորեական գըրլ բենդ Twice-ի սկավառակագրությունն իր մեջ ներառում է երեք ստուդիական ալբոմ, երկու ժողովածու, չորս վերահրատարակություն, ութ մինի ալբոմ և տասնյոթ սինգլներ։


== Սինգլներ ==


=== Գլխավոր սինգլներ ===


=== Պրոմոսինգլներ ===


== Այլ երգեր, որոնք հայտնվել են չարթերում ==


== Հոլովակագրություն ==


=== Վիդեո ալբոմ ===


=== Տեսահոլովակներ ===


== Ծանոթագրություններ ==
Աստերոիդների ցանկ (98001-98100)

Աստերոիդների ցանկ (97901-98000)  • Աստերոիդների ցանկ  • Աստերոիդների ցանկ (98101-98200)
 Աստերոիդների ցանկ (97901-98000)  • Աստերոիդների ցանկ  • Աստերոիդների ցանկ (98101-98200)


== Աղբյուր ==
«Discovery Circumstances: Numbered Minor Planets (95001)-(100000)»։ www.minorplanetcenter.net
Մարկ Բոուլ

Մարկ Բոուլ (անգլ.՝ Mark Boal, հունվարի 23, 1973(1973-01-23), Նյու Յորք, Նյու Յորք), ամերիկացի սցենարիստ և ժուռնալիստ, «Օսկար» և հեղինակավոր այլ մրցանակների բազմակի դափնեկիր։ Հրեական ծագում ունի։ Հայրը՝ Ուիլյամ Սթեթսոն-Բոուլ Կրտսերը, ուսումնական ֆիլմերի պրոդյուսեր էր։
Մարկը լայն ճանաչում ու համբավ է նվաճել «Էլահի հովտում» ֆիլմի շնորհիվ, որը կինոռեժիսոր Փոլ Հագիսը 2007 թվականին նկարահանել էր «Փլեյբոյ» ամսագրում 2004 թվականին նրա տպագրած «Մահ և անպատվություն» հոդվածի հիման վրա։ Այդ հոդվածը իրաքյան պատերազմից 2003 թվականին տուն վերադառնալուց կարճ ժամանակ անց սպանված Ռիչարդ Դևիսի մահվան հանգամանքների հետաքննության մասին է։
Մարկ Բոուլի՝ որպես սցենարիստի և պրոդյուսերի, ստեղծագործական նվաճումներից է համարվում նրա կատարած աշխատանքը «Օսկար» հեղինակավոր կինոմրցանակի արժանացած «Փոթորկի տիրակալը» թրիլլերի նկարահանման ընթացքում։ Իրաքում աշխատող սակրավորների հատուկ ջոկատի մասին պատմող այդ ֆիլմի սցենարը նա գրել է անձամբ կատարած դիտումների, սակրավորների հետ օրական 10-15 անգամ մարտական առաջադրանքի գնալու ժամանակ ստացած տպավորությունների հիման վրա։ Ընդ որում՝ օգտագործել է ոչ միայն վավերագրական նյութեր, այլև դիմել է հնարանքի, որոշ չափով հորինել է։ Ֆիլմը նկարահանել է կինոռեժիսոր Քեթրին Բիգելոուն։
Մարկ Բոուլը շարունակում է հանդես գալ նաև որպես ժուռնալիստ. հոդվածներ է գրում The Village Voice և Rolling Stone ամսագրերի համար։


== Ֆիլմագրություն ==
2007 — «Էլահի հովտում» (In the Valley of Elah. պատումի հեղինակ)
2009 — «Փոթորկի տիրակալը» (սցենարիստ և պրոդյուսեր)
2012 — «Թիվ 1 նշանակետը» (Zero Dark Thirty. սցենարիստ)
2014 — Call of Duty: Advanced Warfare (պատումի հեղինակ)
2017 — «Դեթրոյթ» (սցենարիստ և պրոդյուսեր)
2019 — «Եռակի սահման» (Triple Frontier. սցենարիստ)


== Պարգևներ և առաջադրումներ ==


== Ծանոթագրություններ ==


== Արտաքին հղումներ ==
Bombs Under Baghdad – Interview bei wga.org
Interview zu The Hurt Locker bei incontention.com, 9. September 2009
Inside the Hurt Locker – Interview zur Entstehung von The Hurt Locker im The New Yorker, 10. Juli 2009
Մարկ Բոուլ Internet Movie Database կայքում
637

637 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 637 թվականն է, 
VII դարի 37-րդ տարին։


== Դեպքեր ==


== Ծնունդներ ==


== Մահեր ==
Մարիա ալ-Կիբտիա Մուհամմադ մարգարեի կին
Մարգարտածաղիկ բազմամյա

Մարգարտածաղիկ բազմամյա, աստղածաղկազգիների ընտանիքին պատկանող ցածրաճ բազմամյա բույս, որն օգտագործվում է որպես երկամյա։ Տարածման շատ մեծ արեալ ունի․ հանդիպում է Մերձբալթիկայից մինչև սևծովյան ափեր ու Միջին Ասիա, որտեղ աճում է խոնավ մարգագետիններում ու անտառներում։


== Նկարագրություն ==
Անցողուն բույս է՝ թիականման տերևների վարդակով։ Ամռան ընթացքում առաջանում է մեկ կամ մի քանի ծաղկակիրներ, որոնց յուրաքանչյուրի վրա կազմավորվում է մեկ ծաղկազամբյուղ։ Ծաղկում է գարնանը և ամռանը, հաճախ վեգետացիոն շրջանի ընթացքում անընդհատ։ Խողովականման ծաղիկները ոսկեդեղին են, լեզվականմանները՝ սպիտակ, վարդագույն կամ կարմիր։
Լավ է աճում ավազակավային, ստրուկտուրային, օրգանական նյութերով հարուստ հողերում։ Բարձր լեռնային շրջաներում, եթե ձյան ծածկոցը բացակայում է կամ աննշան է, ապա ուժեղ սառնամանիքների դեպքում մարգարտածաղիկը կարող է ցրտահարվել։
Բազմանում է սերմերով և թփի բաժանմամբ։ Ցանքը կատարում են հունիս-հուլիս ամիսներին, մարգերում կամ սառը ջերմոցներում։ Ծիլերը երևում են 1-2 շաբաթ հետո։ Սածիլները դաշտ են տեղափոխում օգոստոսին և տնկում ժապավեններով՝ 50 սմ հեռավորության վրա (ժապավենների միջև գծերի հեռավորությունը պետք է կազմի 25 սմ, իսկ շարքերինը՝ 15 սմ)։ Որպես միամյա ծաղկաբույս մշակելու դեպքում ցանքը կատարում են մարտին՝ ջերմոցում։ Սածիլները դաշտ են տեղափոխում ցանքից 40 օր հետո։ Օգտագործում են եզրաշերտերում, գորգային ձևավորումներում, քարապարտեզներում և ալպինարիաներում։


== Ծանոթագրություններ ==
Շաղունի խաչքար (Շողագավանք)

Շաղունի խաչքար, գտնվում է Հայաստանի Գեղարքունիքի մարզի Ձորագյուղ, գյուղի մեջ գտնվող Շողագավանք վանական համալիրի 2-րդ եկեղեցու արևմտյան պատի մոտ՝ գետնին կանգնեցված։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.60/22.4.2)։


== Տեղադրություն ==
Խաչքարը գտնվում է Շողագավանք վանական համալիրի 2-րդ եկեղեցու արևմտյան պատի մոտ։


== Քանդակներ ==
Խաչքարի քիվի կենտրոնում քանդակված է Հիսուս Քրիստոսը։
Նրա շուրջ քանդակված են 4 ավետարանիչներն,

Մատթեոսը նույնացվում է մարդու հետ, որովհետև նրա Ավետարանը սկսվում է Քրիստոսի մարդեղության պատմությունով։
Մարկոսը ներկայացվում է առյուծի խորհրդանիշով, որովհետև իր Ավետարանի սկզբում առյուծի պես քաջաբար հայտարարում է, թե Հիսուս Աստծո Որդին է։
Ղուկասը նույնացվում է եզի հետ, որ զոհի խորհրդանիշն է, այն պատճառով, որ նրա Ավետարանը սկսվում է Զաքարիայի`  տաճարում զոհի պատրաստության պաշտամունքի նկարագրությամբ։ Այս պատմությունն իր հերթին դիտվել է իբրև պատրաստություն Քրիստոսի զոհաբերության։
Հովհաննեսը ներկայացվում է արծվի խորհրդանիշով, որովհետև նա իր Ավետարանի սկզբում սավառնում է վեր` հայտարարելով Քրիստոսի աստվածությունը


== Վիմական արձանագրություն ==
Խաչքարի քիվին և ստորին հատվածում առկա են 2 տող վիմական արձանագրություն
ՍԲ ԽԱՉՍ ԲԱՐԷԽԱԻՍ
ՇԱՂՈՒՆԻՆՀամաձայան արձանագրության՝ խաչքարը նվիրված է Շաղունին։


== Տես նաև ==
Շողագավանք
Ձորագյուղ
Մասրուց անապատ


== Ծանոթագրություններ ==
Նեսումա

Նեսումա (էստ․՝ Nässuma), գյուղ Էստոնիայի Սաարեմաա նահանգի Պիհտլա շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օգորոդնոե (այլ կիրառումներ)

Օգորոդնոե, կարող է վերաբերել՝

Օգորոդնոե - գյուղ, Ուկրաինայի Դոնեցկի մարզի Պերշոտրավնևի շրջանում
Օգորոդնոե - գյուղ, Ուկրաինայի Ղրիմի Ինքնավար Հանրապետության Ռազդոլնոյեի շրջանում
Օգորոդնոե - գյուղ, Ուկրաինայի Օդեսայի մարզի Բոլգրադի շրջանում
Պորտֆելի արդյունավետ սահման

Այն պորտֆելների բազմությունը, որ առաջարկում է առավելագույն սպասվող եկամտաբերություն հաստատուն ռիսկի պառագայում կամ նվազագույն ռիսկ՝ հաստատուն սպասվող եկամտաբերության պարագայում, կոչվում է պորտֆելի արդյունավետ սահման, այլ կերպ ասած՝ դրանք Պարետո արդյունավետ պորտֆելնեռի բազմությունը։ Արդյունավետ սահմանից ներքև ընկած պորտֆելները կոչվում են սուբօպտիմալ, քանի որ դրանք չեն ապահովում մաքսիմալ եկամտաբերություն տվյալ ռիսկի համար, նմանապես նաև սահմանից աջ ընկած պորտֆելները։
Ներդրումներ կատարելու ենթադրություններից մեկն այն է, որ ռիսկի ավելի բարձր մակարդակը նշանակում է ավելի բարձր պոտենցիալ եկամտաբերություն:Եվ ընդհակառակը, ցածր ռիսկի դիմող ներդրողները ցածր սպասվող եկամտաբերություն ունեն։ Մարկովիցի տեսության համաձայն կա օպտիմալ պորտֆոլիո, որը կարող է նախագծվել ռիսկի և եկամտի միջև կատարյալ հավասարակշռությամբ։ Օպտիմալ պորտֆելը պարզապես չի պարունակում առավելագույն պոտենցիալ եկամտաբերությամբ կամ ցածր ռիսկային արժեթղթերով արժեթղթեր։ Այն նպատակ ունի հավասարակշռել առավելագույն հավանական եկամտաբերությամբ արժեթղթերը հաստատուն ռիսկի աստիճանի հետ կամ  ռիսկի ամենացածր աստիճանի հետ `տվյալ եկամտի որոշակի մակարդակի համար։ Ռիսկի սյուժեի և սպասվող եկամտի կետերը, որտեղ ընկած են օպտիմալ պորտֆելները, հայտնի են որպես արդյունավետ սահման։
Ենթադրենք՝ ռիսկ փնտրող ներդրողը ներդրումներն ընտրելու համար օգտագործում է արդյունավետ սահմանը։ Ներդրողը կընտրեր արժեթղթեր, որոնք ընկած են արդյունավետ սահմանի աջ կողմում։ Արդյունավետ սահմանի աջ սահմանը ներառում է արժեթղթեր, որոնք ակնկալվում է, որ կունենան ռիսկի բարձր աստիճան, զուգորդված բարձր սպասվող եկամտաբերությամբ, ինչը հարմար է բարձր ռիսկայնությամբ հանդուրժող ներդրողների համար։ Եվ ընդհակառակը, արժեթղթերը, որոնք ընկած են արդյունավետ սահմանի ձախ կողմում, հարմար կլինեն ռիսկից խուսափող ներդրողների համար։
Վիշենկա (գյուղ, Գագարինսկի շրջան)

Վիշենկա (ռուս.՝ Вишенка), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելվեզ դյու Ռազես

Բելվեզ դյու Ռազես (ֆր.՝ Belvèze-du-Razès), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 827 մարդ, բնակչության խտությունը` 182.96 մարդ/կմ²։ Բնակավայրը զբաղեցնում է 4.52 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 155 կմ արևմուտք, Կարկասոն քաղաքից` 23 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 454 աշխատունակ (15-64 տարեկան) բնակիչ, որոնցից ակտիվ էին 290-ը, իսկ ոչ ակտիվները` 164։ Ակտիվության ցուցանիշը կազմում է 63,9 %։ 290 աշխատունակ մարդկանցից աշխատել է 255 անձ (131 տղամարդ և 124 կին)։ Գործազուրկ են եղել 35 անձ (20 տղամարդ և 15 կին)։ 164 անաշխատունակներից 32-ը եղել են աշակերտներ կամ ուսանողներ, 64-ը` թոշակառուներ, իսկ 68-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թռչկանի ջրվեժ

Թռչկանի ջրվեժ, գտնվում է Հայաստանի Շիրակի և Լոռու մարզերի սահմանին Փամբակ գետի ձախակողմյան վտակ Չիչխան գետի վրա։ Չիչխան գետը սկիզբ է առնում Շիրակի լեռնաշղթայի հյուսիսարևելյան լանջերից 2250 մետր բարձրությունից։ Ունի 29 մ երկարություն, ջրահավաք ավազանը 192 կմ² է։ Բազումի լեռնաշղթայի միջլեռնային հովտով հոսում է արևելք։ Սնումը հալոցքային (42%) և ստորերկրյա (35%) է, վարարումը՝ մարտ-հունիս ամիսներին, որի ընթացքում ձևավորվում է տարեկան հոսքի 62 %-ը։ Վերին հոսքում ափերը ցածրադիր են և գետն ունի հարթավայրային բնույթ. հոսում է ընդարձակ գետահովտով։ Միջին հոսանքում մինչև խորը և նեղ կիրճի մեջ մտնելը առաջացնում Թռչկան ջրվեժը, որը հայտնի է նաև Չիչխանի ջրվեժ կամ Թռչկան ջուր անվամբ։ Տեղի բնակիչները ջրվեժին Չռան են անվանում։ Գտնվում է Լոռու մարզի  Մեծ  Պարնի  գյուղի  վարչական  տարացքում։ Շիրակամուտ գյուղից մոտ 10 կմ հյուսիս-արևմուտք, այստեղ է եղել 1988 թ-ի երկրաշարժի էպիկենտրոնը։ Հայաստանի գահավիժող ջրվեժներից ամենաբարձր և ամենաջրառատ ջրվեժն է իր 23,5 մետր բարձրությամբ ու միջին մոտ 1.5 տոննա վայրկյան ջրի ծախսով։
Թռչկան ջրվեժը 2008 թ.-ից մտել է բնական հուշարձանների ցանկ, իսկ 2011 թ.-ից տարածքը սահմանվել է հատուկ պահպանվող գոտի։ Այժմ Թռչկանի, որպես բնական հուշարձան, անձնագրավորման աշխատանքներ են տարվում։
2011 թ. հայտնվեց հանրային ուշադրության կենտրոնում՝ ջրվեժից վերև ընկած հատվածում կառուցվելիք ՀԷԿ-ի պատճառով ջրվեժի գոյության վտանգման շուրջ բնապահպանների ակցիաների շնորհիվ։
«Թռչկան» ջրվեժը Հյուսիսային Հայաստանի բնության ամենագեղեցիկ հրաշալիքներից մեկն է, որը գտնվում է Հայաստանի Շիրակի և Լոռու մարզերի սահմանային հատվածում՝ Չիչխան գետի Թռչկան վտակի վրա և իր բարձրությամբ երկրորդն է Հայաստանում։ 
Հաշվի առնելով այս եզակի բնական օբյեկտի կարևորությունը և գեղագիտական առանձնահատուկ արժեքը Հայաստանի Կառավարությունը իր 2008 թվականի oգոստոսի 14-ի N 967-Ն որոշմամբ «Թռչկան» ջրվեժը ներառել է Հայաստանի Հանրապետության Բնության հուշարձաների ցանկի մեջ, որպես ջրագրական հուշարձան։
Ըստ «Բնության հատուկ պահպանվող տարածքների մասին» ՀՀ օրենքի 19-րդ հոդվածի 1. կետի՝ Հայաստանի Հանրապետությունում բնության հուշարձանի զբաղեցրած տարածքում արգելվում է ցանկացած գործունեություն, որը սպառնում է դրա պահպանությանը։
Առանց հաշվի առնելու օրենքի այս դրույթը 2010թ. ապրիլի 7-ին ՀՀ Հանրային ծառայությունները կարգավորող հանձնաժողովի որոշմամբ «Ռոբշին» ՍՊԸ-ին տրվել է 1050 Կվտ դրվածքային հզորությամբ «Թռչկան» փոքր հիդրոէլեկտրակայանը կառուցելու լիցենզիա, իսկ ՀՀ բնապահպանության նախարարության «Բնապահպանական փորձաքննություն» ՊՈԱԿ-ի կողմից «Թռչկան» փոքր հիդրոէլեկտրակայանի նախագծին տրվել է փորձաքննական դրական եզրակացություն։


== Գրականություն ==
«Հայկական Բնաշխարհ» հանրագիտարան
‎"Թռչկան ջուր" ջրվեժը Չիչխան գետի վրա հիշատակվում է Հ.Գ. Գաբրիելյանի "Հայկական լեռնաշխարհ" գրքում (Երևան, 2000, Էջ 175)։


== Արտաքին հղումներ ==
Գնա՞նք Թռչկանի ջրվեժ․ վիրտուալ ճամփորդություն Archived 2022-08-10 at the Wayback Machine.
Ղազի լիճ

Ղազի լիճ, լիճ Հայաստանի Կոտայքի մարզում՝ Գեղամա լեռնավահանի հարավ-արևմուտքում՝ 2230 մ բարձրության վրա։ Ունի հրաբխաամբարտակային ծագում։ Շրջապատված է քարացրոններով և քարաթափվածքներով։ Երկարությունը 300 մ է, լայնությունը՝ 200 մ, մակերեսը՝ 0, 08 կմ², առավելագույն խորությունը՝ 3 մ, ջրի ծավալը՝ մոտ 160 000 մ³։ Սնումը հիմնականում աղբյուրներից և մթնոլորտային տեղումներից է։ Ջուրը պղտոր է, օգտագործվում է ոռոգման նպատակով։
1889

1889 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1889 թվականն է, 
XIX դարի 89-րդ տարին։


== Դեպքեր ==
Ճապոնիան դարձավ սահմանադրական միապետություն։


== Ծնունդներ ==
Արփիար Տեր-Մարգարյան, խմբագիր, մանկավարժ, արձակագիր։
Մայիսի 13 - Հովհաննես Մելիք-Փաշաև, հայ խորհրդային ինժեներ-էներգետիկ։
Նոյեմբերի 13 - Օստապ Վիշնյա, ուկրաինացի խորհրդային գրող-երգիծաբան
Նոյեմբերի 14 - Ջավահարլալ Ներու, հնդկական ազգային ազատագրական պայքարի և Հնդկական ազգային կոնգրեսի առաջնորդը, Հնդկաստանի անկախումից առաջին վարչապետը
Արամ Կոջոյան, հայ գեղանկարիչ
Հունիսի 26 - Աղասի Շահինյան, Հարավային Կովկասում և Հյուսիսային Կովկասում հեղափոխական շարժումների մասնակից
Հուլիսի 27 - Օտո Սկուլմե, լատվիացի խորհրդային նկարիչ
Լյուդվիգ Վիգենշտայն, ավստրիացի տրամաբան և փիլիսոփա, վերլուծական փիլիսոփայության հիմնադիրներից
Մարտի 1 - Հովհաննես Թադևոսյան, հայ նկարիչ, Ուզբեկական ԽՍՀ ժողովրդական նկարիչ
Շուշանիկ Մանուչարյանց, խորհրդային կուսակցական աշխատող
Մարտի 1 - Արշավիր Խոնդկարյան, հայ թարգմանիչ (մ. 1957)։
Ապրիլ 20 - Ադոլֆ Հիտլեր, գերմանացի կանցլեր (վ.1945)
Սեպտեմբեր 15 - Ստեփան Զորյան (Առաքելյան), հայ գրող, ակադեմիկոս (ծ. 1967)
Ապրիլ 16 - Չարլի Չապլին, Անգլիացի նշանավոր կինոդերասան, սցենարիստ, երգահան և ռեժիսոր։


== Մահեր ==
Միշել Էժեն Շևրո, ֆրանսիացի քիմիկոս-օրգանիկ
Պետրոս Շանյան, հասարակական գործիչ, մանկավարժ
Մկրտիչ Սանասարյան, հայ մեծահարուստ, բարերար
Ապրիլ 13 - Գաբրիել Պատկանյան, պատմաբան և հրապարակախոս (ծ.1802)
Մայիսի 12 - Զարմայր Մսերյան, հրապարակախոս, խմբագիր
Հունիս 15 - Երվանդ Քոչար, նկարիչ և ճարտարապետ (վ. 1979)
Մեծ Ադաթլու

Անվան այլ կիրառումների համար տե՛ս՝ Ադաթլու (այլ կիրառումներ)Ադաթլու, լեռնագագաթ Թուրքիայի Իգդիրի մարզում, Հայկական Պար լեռնահամակարգում, Մեծ Մասիսից մոտ 15 կմ հյուսիս, Սուրմալուի գավառի արևելյան մասում։ Բարձրությունը 1185 մ։ Չպետք է շփոթել Ադալթուից մոտ 3 կմ հյուսիս գտնվող նույնանուն, բայց ավելի ցածր լեռան հետ։


== Ծանոթագրություններ ==
Զինվոր Շվեյկի հուշարձան (Սամարա)

Զինվոր Շվեյկի հուշարձան (ռուս.՝ Памятник солдату Швейку), քաջարի զինվոր Շվեյկին նվիրված հուշարձան Սամարայում։ Տեղադրվել է 2013 թվականին Կույբիշև և Նեկրասովյան փողոցների հատման անկյունում։


== Պատմություն ==
Զինվոր Շվեյկի հուշարձանի ստեղծումը նվիրված է «Քաջարի զինվոր Շվեյկի արկածները» երգիծական վեպի  հեղինակի՝ Յարոսլավ Հաշեկի 130-րդ ամյակին, ով 1918 թվականին ապրել է Սամարայում։ Քանդակը տեղադրված է նախկին «Սան Ռեմո» հյուրանոցի շենքի կողքին, որտեղ ապրել է չեխ գրողը։ Հուշարձանը ստեղծվել է  Պետական դումայի պատգամավոր Ա. Ե. Խինշտեյնի առաջարկով։ Հուշարձանի հեղինակներն են սամարացի քանդակագործներ Ալեքսանդր Կուկլևը, Նիկոլայ Կուկլևը և Քրիստինա Ցիբերը, որոնք կոմպոզիցիայի ստեղծման համար օգտագործել են ստեղծագործության էկրանավորված տարբերակը և արխիվային նյութեր՝ 20-րդ դարի 1-ին կեսի ավստրիական բանակի զինվորական համազգեստի համար։ Հուշարձանը նյութը բրոնզ է,  ստեղծվել է Իժևսկի ձուլագործարանում։ Շվեյկի հուշարձանը համալրել է Սամարայի փողոցներում տեղադրված գրական և ֆիլմերի մյուս հերոսների շարքը։
Քանդակը պատրաստված է բրոնզից՝ բնական մեծությամբ։ Շվեյկը պատկերված է նստած վառոդի տակառին, ձեռքին՝ ծխամորճ, այնպես, ինչպես հրատարակվել է 1911 թվականին «Քաջարի զիվոր Շվեյկը սովորում է պիրոքսիլինից օգտվել» պատմության մեջ։ Շվեյկի ոտքերի մոտ տեղադրված է շան քանդակը, քանի որ Շվեյկը պատերազմից առաջ շան ձագեր է  վաճառել։
Հուշարձանի բացումը տեղի է ունեցել 2013 թվականի նոյեմբերի 15-ին։ Բացման արարողությանը Ռուսաստանի մշակույթի փոխնախարար Գրիգորի Իվլիևը նշել է.


== Արտաքին հղումներ ==
Дмитрий Ширкин (2013-11-15)։ «В Самаре открыли памятник бравому солдату Швейку» (ռուսերեն)։ Российская газета։ Վերցված է 2015-11-17 
«В Самаре открыт памятник бравому солдату Швейку» (ռուսերեն)։ ТАСС։ 2013-11-15։ Վերցված է 2015-11-17 
Ева Нестерова. Бравый солдат на фоне «Трёх вязов». «Самарская газета»,  10.07.2014
Խորոշովկա (գյուղ, Երմեկեևսկի շրջան)

Խորոշովկա (ռուս.՝ Хорошовка, բաշկիրերեն՝ Хорошовка), գյուղ Ռուսաստանի, Բաշկորտոստան հանրապետության Երմեկեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերգամո

Անվան այլ կիրառումների համար տե՛ս՝ Բերգամո (այլ կիրառումներ)Բերգամո (իտալերեն՝ Bergamo), քաղաք Իտալիայի Խորհրդարանական Հանրապետության Լոմբարդիա մարզի Բերգամո քաղաքում՝ նույնանուն պրովինցիայի վարչական կենտրոնը։ Գտնվում է 50 կմ արևելք Միլան քաղաքից՝ Վենետիկ և Բրեշիա քաղաքների ճանապարհին։ Քաղաքի տարածքում գտնվում են Ալպերը, իսկ տարածքում անցնում է Պո գետը։ 2004 թվականի մարդահամարի տվյալներով քաղաքի բնակչությունը կազմում է 116 510 մարդ։


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		
		
		
		
		
		


== Քույր քաղաքներ ==
 ԱՄՆ, Գրինվիլլ
 ԱՄՆ, Պուեբլո
 Ֆրանսիա, Միուլուզ
 Ռուսաստան, Տվեր
 Չինաստան, Բենբու
 Բոլիվիա, Կոչաբամբա
 Լեհաստան, Դոմբրովա-Գուրնիչա
 Լեհաստան, Օլկուշ
 Լեհաստան, Բոլեսլավ
 Արգենտինա, Պոսադաս


== Հյուպատոսություն ==
 Բոլիվիա
 Մալավի
 Շվեյցարիա


== Գրականություն ==
«Bergamo», Italy (2nd տպ.), Coblenz: Karl Baedeker, 1870, https://archive.org/stream/italyhandbookfor04karl#page/n215/mode/2up 
«Bergamo», Hand-book for Travellers in Northern Italy (16th տպ.), London: John Murray, 1897, OCLC 2231483, https://archive.org/stream/hand00bookfortravejohnrich#page/n245/mode/2up 
Edward Hutton (1912), «Bergamo», The Cities of Lombardy, New York: Macmillan Co., https://archive.org/stream/citiesoflombardy00huttrich#page/168/mode/2up 
«Bergamo», Northern Italy (14th տպ.), Leipzig: Karl Baedeker, 1913, https://archive.org/stream/northernitalyi00karl#page/248/mode/2up 
Egerton R. Williams Jr. (1914), «Bergamo (etc.)», Lombard Towns of Italy, London: Smith, Elder & Co., https://archive.org/stream/lombardtownsofit00will#page/n25/mode/2up 


== Արտաքին հղումներ ==

Municipality of Bergamo official website
Visit Bergamo


== Ծանոթագրություններ ==
Գյոքչայ

Գյոքչայ (ադրբ.՝ Göyçay), քաղաք ներկայիս Ադրբեջանական Հանրապետությունում, Գյոքչայյի շրջանի վարչական կենտրոն։ Բնակչությունը՝ ▲42 500 մարդ (2016)։


== Հայտնի անձինք ==
Սդիհ-բեկ Աղաբեկզադե  - ռուսական զորապետ և գիտնական-արևելեագետ, ադրբեջանական ոստիկանության հիմնադիր և բարենորոգիչ։
Յուրի Կովալյով  - Ադրբեջանի ազգային հերոս։
Ռասուլ Ռզա  - Ադրբեջանի ազգային բանաստեղծ (1960)։
Էնվեր Մամեդխանլի  - Ադրբեջանի ազգային գրող (1987)։
Միրզա Խազար  - ռադիոլրագրող, հրապարակախոս, Կտակարանի թարգմանիչ ադրբեջաներեն։
Ալի Քերիմ  - Ադրբեջանի ազգային բանաստեղծ։


== Ծանոթագրություններ ==
Ալֆա-ռիթմ

Ալֆա ռիթմը (α-ռիթմ) կազմված է 50-100 տատանասահմանով 8-13 Հց հաճախականությամբ, գրեթե սինուսոիդային տեսակի կանոնավոր ալիքներից։ Այն դիտվում է հանգիստ արթնության, մեդիտացիայի վիճակում։ Առաջին հերթին այն ի հայտ է գալիս ծոծրակային շրջաններում, ուր ավելի արտահայտված է և կարող է պարբերաբար տարածվել ուղեղի մյուս շրջաններով։ Հաճախ տատանումների տատանասահմանը աստիճանաբար մեծանում է, հետո փոքրանում։ Այս երևութը կոչվում է α-ռիթմի իլիկ։ Իլիկների տևողությունը մի քանի միլիվայրկյանից մինչև մի քանի վայրկյան է։ Ըստ մի շարք գիտնականների բնածին կույրերի կամ երկար ժամանակ կուրությամբ տառապող անձանց մոտ, ինչպես նաև միայն լուսազգայունության պահպանման դեպքում այս ռիթմը բացակայում է։ Տեսողական նյարդի ապաճման դեպքում դիտվում է α-ռիթմի անհետացում։ Համարվում է, որ կեղևի ռիթմիկ ակտիվությունը, մասնավորապես α-ռիթմը, պայմանավորված է առավելապես ենթակեղևային գոյացությունների, այդ թվում նաև տեսաթմբի ազդեցությամբ։ Տեսաթմբի միակողմանի հեռացումը հանգեցնում է համակողմյան մասում α-ռիթմի լրիվ անհետացմանը։ Կեղևի հեռացման ժամանակ տեսաթմբի ռիթմիկ ակտիվությունը գործնականորեն չի փոխվում։ Տեսաթմբերի խորքային կառույցների ակտիվությունը գրանցելիս բացայատվել է, որ այդտեղ առկա են տարբեր, այսպես կոչված տեսաթմբային ռիթմավարներ (պեյսմեքերներ)։ Սրանք դրդող և արգելակող կապերով ընդունակ են ստեղծել և պահպանել ռիթմիկ ակտիվություն։ Դրանց վրա ազդում են նաև տեսաթումբ եկող ազդակները։


== Գլխուղեղի մյուս ռիթմերը ==


== Գրականություն ==
Brazier, M. A. B. (1970), The Electrical Activity of the Nervous System, London: Pitman
Նովոբակաևո (այլ կիրառումներ)

Նովոբակաևո, կարող է վերաբերել՝

Նովոբակաևո - գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Նովոբակաևո - գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Պոչինոկի շրջան

Անվան այլ կիրառումների համար տե՛ս՝ Պոչինոկի շրջան (այլ կիրառումներ)Պոչինոկի շրջան (ռուս.՝ Починковский район), մունիցիպալ շրջան Ռուսաստանի Դաշնության Սմոլենսկի մարզում։
Ստեղծվել է 1929 թվականին։ Վարչական կենտրոնը՝ Պոչինոկ։


== Աշխարհագրություն ==
Շրջանի տարածքի մակերեսը կազմում է 2380,75 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 33751 մարդ։ Բնակչության խտությունը կազմում էր 14,18 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Շիդո

Շիդո (իտալերեն՝ Scido ), կոմունա Իտալիայի Կալաբրիա մարզի Ռեջիո Կալաբրիա գավառում։ Սահմանակից է Կոզոլետո, Դելիանուովա, Սան Լուկա, Սանտա Քրիստինա դ'Ասպրոմոնտե համայնքներին։
Բնակչությունը` 939 մարդ (2014 թվականի տվյալներով), բնակչության խտությունը՝ 62 մարդ/կմ²։ Զբաղեցնում է 17 կմ² տարածք։ Հեռախոսային կոդ՝ (+39) 0966, փոստային ինդեքս՝ 89010։
Նահատակ Վլաս Սեբաստացին (Սան Բիաջիո) հարգվում է որպես կոմունայի հովանավոր սուրբ։ Տոնը նշվում է ամեն տարի փետրվարի 3-ին։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Ալեքսանդր Նևսկի

Ալեքսանդր Նևսկի (ռուս.՝ Александр Ярославич Невский, մայիսի 13, 1220, Պերեսլավլ Զալեսկի, Grand Duchy of Vladimir - նոյեմբերի 14, 1263, Գորոդեց, Նիժնի Նովգորոդի մարզ), ռուս զորավար, պետական գործիչ. եղել է Նովգորոդի իշխան (1236-1250 թվականներ) և Վլադիմիրի մեծ իշխան (1252-1263 թվականներ)։
19-ամյա Ալեքսանդրը՝ Յարոսլավ իշխանի որդին, նովգորոդյան փոքրաթիվ զորքով 1240 թվականի հուլիսի 15-ին հարձակվել է շվեդական ճամբարի վրա՝ Նևայի գետաբերանում, և ջախջախել ու փախուստի մատնել նրանց։ Այդ հաղթանակի համար Ալեքսանդրին տրվել է Նևսկի պատվանունը։ 1242 թվականի ապրիլի 5-ի վճռական մարտում ռուսական բանակը՝ Ալեքսանդր Նևսկու գլխավորությամբ, Չուդ լճի սառույցի վրա ջախջախել է գերմանական խաչակիր ասպետներին։ Ճակատամարտը հայտնի է Սառցաջարդ անունով։
Ալեքսանդր Նևսկին միավորել է Ռուսիայի հյուսիսարևելյան և հյուսիսարևմտյան հողերը, կոտրել բոյարների դիմադրությունը, ամրապնդել կենտրոնական իշխանությունը։ Շրջահայաց քաղաքականությամբ կանխել է Ռուսիայի դեմ մոնղոլ-թաթարների արշավանքները։ Մահացել է Ոսկե Հորդայի մայրաքաղաք Սարայ-Բաթուից վերադառնալիս։
Ի պատիվ Ալեքսանդր Նևսկու՝ Ռուսական կայսրությունում 1725 թվականին սահմանվել է շքանշան, իսկ 1942 թվականի հուլիսի 29-ին՝ «Ալեքսանդր Նևսկի» խորհրդային զինվորական շքանշանը։
1547 թվականին Ալեքսանդր Նևսկին կարգվել է Ռուս ուղղափառ եկեղեցու սրբերի դասը։ Նրա անունով կառուցվել են եկեղեցիներ, ստեղծվել է նրա սրբապատկերը։


== Ծանոթագրություններ ==